Sugarlands Cottage | LekkeSlaap
Sugarlands Cottage bied gerieflike verblyf in 'n selfsorgkothuis op die Sugarlands Farm 6 km van die N3 in die hartjie van die Midlands Meander. Die kothuis is op die oewer van 'n baarsdam. Dit is die ideale plek vir 'n stil en private wegbreek met lekker kaggel in die winter.
Die kothuis het slaapplek vir 4 gaste en beskik oor 1 slaapkamer, 1 badkamer en 'n oopplan-kombuis en -leefarea. Die slaapkamer het 'n koningingrootte-bed en 'n en suite-badkamer met 'n stort, toilet en 'n wasbak.
Die kombuis is met 'n tweeplaatstofie, oond, yskassie, ketel, broodrooster, eetgerei en breekware toegerus. Die sitarea het 2 enkelbeddens, banke, 'n TV met DStv en 'n kaggel. Die eenheid het 'n onderdakstoep met stoepmeubels en ingeboude braaigeriewe. Die kothuis word daagliks skoongemaak en troeteldiere is welkom.